בת הרב ואימה
אימי, אימי, הנה הוא שוב,; הנה הוא האביר; הוא פה ביום, הוא פה בליל; נחבא בצל הקיר.; ביתי, ביתי, אוי ואבוי.; אוי לי, ולך אבוי.; יואר היום ראה אותך; אותו אביר הגוי.; אימי, אימי, אומר הוא לי; ארור עמי מאל; בעולם הזה, בעולם הבא,; חלאת יושבי תבל.; ביתי, ביתי, ארור האיש; אשר יקבנו אל. ; בת רבנים עשרים דורות; את בת רב בישראל.; אימי, אימי, אומר הוא לי; קסום קסמתי לו; אינו אוכל, אינו ישן,; אבד יומו, לילו.; ביתי, ביתי, אוי ואבוי.; אוי לי, ולך אבוי.; סגר עלינו המצור ; סגר מצאת מבור.; אימי, אימי, אומר הוא לי,; ירבה רקמה ושש.; יתלה עלי רביד זהב,; תאכלן קנאה כאש.; ביתי, ביתי, ברביד זהב,; עוטה רקמה ושש,; בך יסתכל מן הגזוזטרה,; כי יזרקוך באש.; 